Vastaani ovat tulleet eräät herkät, ystävälliset kasvot -
jo useiden vuosien ajan erilaisissa hetkissä ja tilaisuuksissa.
Vaan aikaa ei ole ollut pidempään kohtaamiseen.
Nämä kasvot ovat nyt tavoitettavana täällä tänään ruudussa.
Lämpimästi tervetuloa Kulmakivelle. - Kiitos.
Kerro, kuka oikein olet, mistä tulet -
ja vähän muuta elämäsi ympyröistä, jos voit kertoa.
Olen Tarja Aho, omaa sukua Kinnunen. Savon tyttöjä.
Se 'von nen'-päätehän on semmoinen arvokas.
Savolainen sukunimipääte Keski-Savosta.
Opiskelin siellä vähän pohjoisempana Kuopiossa, -
jossa tapasin mieheni.
-85 mentiin naimisiin ja muutettiin tänne Keski-Suomeen.
Ensin Jyväskylään. Nyt asutaan Muuramessa. 3 lasta on meillä.
Mitä taaksepäin ajattelen elämää, -
niin oikeastaan mitä taaemmaksi menee, niin sitä ahistavammaksi käy.
Jumalan armosta paljosta oon selvinnyt.
Tuntuu, että yhä parempia päiviä on edessä päin.
Sellainen elämän suunta on ihana mutta se ei ollut selviö.
Jumala on eheyttänyt koko ajan lisää. - On.
Ja vienyt eteenpäin niistä kipupisteistä.
On. Tämä on murrosiän aikoihin ollut ihan itsemurhan partaalla, -
ja silloin 15-vuotiaana tullut uskoon.
Kukaan ei varmaan pahaa tarkoittanut, -
mutta hyvin varhain semmoiset perusvalheet sisäistin, -
että en ole tervetullut elämään, ei mulla ole sijaa elämässä, -
ja mulla on rikkinäinen tausta.
Perhekuviot vaihtui moneen kertaa ja silleen.
Ei ne kaikki jätä semmoisia jälkiä varmaan.
Ulkonaisesti pärjäsin, olin luokkani paras, -
urheilin SM-tasolla, soitin ja kaikkee, -
niin oli sisäinen suuri ahdistus, itseviha -
ja semmoinen tosi paha oli se olotila.
Edes rippileirille ei päästetty. Valmentaja kielsi, -
koska se häiritsi valmentautumista SM-viesteihin.
Pääsin päiväkouluun, joka oli läpihuutojuttu.
Tuntui, että siinä on jotain syvempää. Pitäis tutkia enemmän asioita.
Meidän kanssa samassa rivitalossa asui poika, -
joka on pastori nykyään vielä idemmässä Suomessa.
Hän piti semmoisia kristillisiä aamunavauksia koulussa, -
että vieläkin muistan niitä.
Muun muassa tämmöisen, joka jäi puhuttelemaan, -
että ihminen joutuu kohtamaan elämässään kolme asiaa:
Elämän, kuoleman ja iankaikkisuuden.
Oletko valmis kohtamaan ne? Jeesuksen kautta voit kohdata.
Tämmöisiä hän piti koulupoikana, jo pastori silloin.
Hän asui meidän talossa. Hän oli tarpeeksi selkeä ja voimakas.
Olen miettinyt jälkeen päin, että myös turvallinen hahmo.
Tuo tietää, tuolta voi kysyä näitä asioita. Se asia jäi mulle muhimaan.
Myöhemmin kysyin, että voisinko tulla häneltä niistä tarkemmin kysymään.
Sovittiin päiväksi lokakuun viimeinen päivä v. 1978
Menin hänen luokseen.
Hänen tyttöystävä, nykyinen vaimo, joka oli samasta koulusta, -
tuli siihen myöhemmin. Hän kertoi oman uskontarinansa.
Hän oli myös ollut SM-tason urheilija, -
halusi asioita selvittämään rippileirille ja tuli siellä uskoon.
Hän kysyi: 'Haluatko ottaa Jeesuksen vastaan?'
'Joo, miten se tapahtuu?' 'Älä huoli, rukoillaan.' Rukoiltiin.
Sehän ei tarvitse olla kokemus, -
mutta Jumala tiesi, että tarvitsen kokemuksen.
Sattuu ihmiseen varmasti. - Kyllä.
Se oli jollain lailla herkkä ja ehkä syvällinen.
Tosi voimakkaasti myös koin sen. - Fyysisesti.
Aloin itkee, itkee, itkee.
Mitä enemmän itkin, sitä puhtaampi, kevyempi ja parempi olo tuli.
Niin kuin mustia, painavia kiviä olisi lähtenyt sydämeltä.
Kaksi seuraavaa viikkoa leijuin maan pinnan yläpuolella.
Se oli järisyttävä ja todellinen kokemus.
Eka kertaa koin, että on oikeasti kallio mun jalkojen alla, -
jonkunlainen punainen lanka mun elämässä.
On tilaa, sijaa ja syliä. - Ja turva. Joku vahvempi kiinnekohta elämässä.
Ei mulla ollut ollu.
Identiteettini oli jäänyt rikkinäiseksi, -
vahvistamattomaksi ja esiin kutsumattomaksi.
Ei sillä, että simsalabim kaikki ois kunnossa lopun elämää, -
mutta tarvihin semmoisen alun, koska oli sielun rikkinäisyyttä...
Sieluhan ei kerralla eheydy, vaikka henki uudelleen syntyy.
Näitä on joutunut miettimään ja hakemaan elämässä.
Se pohja oli voimakas ja selkeä - olen sen tarvinnut, -
koska muuten paholainen olisi saanut mut ylipuhuttua.
Vaan ihan todellisesti...
Sä tiedät nytkin vielä sen muutoksen tapahtuneen.
Se on elämäni suurin käännekohta. Ilman sitä mua ei ois tässä.
Mites tästä sitten, ihan mahtava tilanne. Miten tästä menit eteenpäin?
Pääsitkö johonkin ryhmään tämän nuoren parin kanssa, tai?
Joo. Sitäkin olen miettinyt, -
miten viisaasti tämä nuori tuleva pastori toimi.
Hän oikeaoppisesti johdatti minut -
seurakuntansa alkamassa olevaan pienryhmään, -
jota ei kuitenkaan jostain syystä aloitettu.
Mutta siitä nuoresta naisesta, -
hänen siskosta ja hänen miehestään tuli ensimmäiset uskovat ystävät, -
semmoiset kypsemmät - ikään kuin hengellisiä isiä ja äitejä.
Se oli hirmu tärkeä mun elämässä.
Pystyit jakamaan heille paljon elämästä.
He paljon auttoi, rohkaisi ja neuvo.
Kyllähän mulla luokkakavereitakin oli.
Paljon oli seurakuntanuoria.
Halusin Raamatun opetusta.
Olen tutkija ja totuuden etsijä. Halusin syvälle.
Huonosti löysin hyvää opetusta.
Mites tästä, kun elämä meni eteenpäin?
Jatkossa sulla on ollut niin kuin rakennuspaikkoja.
Olen ollut useissa paikoissa ja etsinyt, -
missä voisi päästä Raamatun opetukseen -
ja Raamattuun syvemmälle.
Te ootte NMKY:n leireillä ollu puolison kanssa myöhemmin.
Kyllä. Ne on ollu hirmu tärkeitä.
On oltu sekä osallistumassa että ryhmänjohtajana ja tulkkina -
eri tehtävissä siellä.
Ne on ollut merkittäviä, kun oli pienet lapset ja kaikki.
Niistä tulee ilmi, onko eväitä vai ei.
Onneksi eväitä voi hankki matkan varreltakin.
Pala palalta saa lisää.
Emme pysty sulattamaan koko totuutta itsestämme kerralla.
Jumala raottaa vähitellen meille, mitä Hän haluaa hoitaa, -
parantaa ja eheyttää. - Tuntuu, että sielumme kaipaa aikaa.
Menee sillai kerroksittain.
Olemme kuin sipuli, jota kuoritaan kerroksittain.
Mitä enemmän kuoritaan, sitä enemmän itkettää.
Se voi olla parantavaa ja lohduttavaa.
Se on ollut hirmu merkittävää, -
kun turvallista, selkeätä isää ei ole mulla maallisesti ollut, -
semmoista hyvää tunneyhteyttä ja suhdetta isään, -
niin Jumala on löytynyt isänä, jolla on myös se äidin sydän, -
on ihan hirmu merkittävää. - Se on iso juttu.
Jumala on Isä, Poika ja Pyhä Henki. On yksi Jumala, kolminaisuus.
Se on tosi vaikeakin, mutta tosi merkittävä juttu.
Ja se, että Jumala on se Isä ja se turvallinen.
Minun ja meidän turva on Hän, ikiaikojen Jumala.
Meitä kannattaa Hänen iankaikkiset käsivarret. - Valtava tieto.
Kun opettelee sen varassa olemaan ja lepäämään, ja siitä käsin elämään, -
se on semmoista opettelua.
En edelleenkään sitä joka solullani osaa, mutta sitä kohti...
Tutkimuksien mukaan olemme herkkä kokonaisuus.
Mekin ollaan kolminaisuushenkisiä. - Herkkä soitin.
Kaikki vaikuttaa kaikkeen, -
miten meidän ydin vaikuttaa psykosomaattisesti kaikkeen.
Stressi tulee usein siitä, kun itse koetetaan hallita, -
kun ei ole perusturvaa, minkä varassa voisi levätä -
ja siitä käsin olla olemassa. Se on tosi merkittävä.
Olet saanut ihmeellisen korvaavan kokemuksen Jumalasta -
tähän isäasiaan muun muassa.
Joo. Niitäkin on vähän eri palasina tullut kerros kerrokselta.
Esimerkiksi Isän Sydän -koulut, mitä Suomessa on, -
missä on jotenkin Jumalaa isänä löytänyt.
Viikonkin koulu, jossa liikutaan niitten asioiden äärellä, -
ovat olleet tosi merkittäviä.
Sulla on ollut värikäs paletti, mistä olet ammentanut ravintoa, -
eheytymistä ja kasvua eteenpäin. - Olen tarvinnut ja etsinyt semmoista.
En tiedä, mitä se on, että en ole yhteen osannut helposti kotiutua, -
tai jotenkin olla ja kasvaa.
Tietyllä tavalla ihailen niitä, jotka ovat monen polven helluntalaisia.
Mulla on paletti ollut rikki ja sekaisin alun alkaen, -
ja vähän vaeltelija olen ollut.
Toisaalta, kun on palvellut erilaisissa jutuissa, -
niin se on siunaus, kuten avioliittotyö, joka on yhteiskristillinen.
Olen ollut monenlaisissa yhteiskristillisissä hommissa.
Mua siunaa toisaalta semmoiset.
Toisaalta, kun on ollut erilaisia yksittäisiä kokemuksia, -
niin siinä on jotain eheyttävää. Ei säikähdä sitä erilaisuutta, -
vaan me ollaan kuitenkin yksi ruumis me kaikki erilaiset yhdessä.
Kaikkien kuuluisi tulla toimeen Taivaassa joskus.
Niinpä. Sitä on hyvä harjoitella täällä.
Mihin tehtäviin koet kutsumusta tällä hetkellä?
Musiikki ja kielihommat on se perinteinen. Niitä olen opiskellut.
Olet saanut musikkikorvan ja kielipään.
Ne on valtavia lahjoja Jumalalta. - Jollain lailla joo.
Ylistyksen johtaminen, soittaminen, laulaminen, tulkkaaminen, -
kääntäminen - ne ovat perusjuttuja, mitä paljon on -
sekä maallisessa että hengellisessä foorumisysteemissä tehnyt.
Sitten eheytymispolkujen ja näitten myötä -
esirukous ja rukouspalveluhomma, ja pienryhmiä oon vetänyt ja vedän.
Niitä missä käydään niitä elämänpolkuja, jaetaan ja rukoillaan.
Kesästä asti on ravintoterapiaa opiskellut.
Me ollaan henki, sielu ja ruumis.
Mua on aina terveys ja terveelliset asiat kiinnostanut.
Paasto mm. myös sekä hengellisenä että ihan terveydellisenä, -
koska sekin henkeä, sielua ja ruumista hyödyttää kokonaisuutena.
-88 oon eka kertaa viikon paastonnut.
Silloin jo -en ollut suunnitellut- punainen liha ja kahvi jäi pois.
Oli niin hyvä ja kevyt olla. Siitä idätysjuttuja opin.
Vähitellen kulkenut jo sieltä asti mutta en ois ikinä osannut ajatella, -
että ihan ammatillisen, virallisen polun sitten vielä -
tämmöisen nappaisin tai löytäsin.
Se on tuntunut tosi omalta.
Mulle on ollut kova pala se, että mulla on semmoinen geenirasite.
Mulla on monta vuotta ollut veri- arvot rajoilla diabeteksen suhteen.
Kuitenkin olen keskimääräistä terveellisemmin elänyt, -
urheillut paljon aina ja syönyt terveellistä.
On ollut kova pala se, että se meinas tulla ja paino meinaa väkisin nousta.
Murtu mulla jalka, ei voinut vuoteen juosta.
Olen ollut hätää kärsimässä.
Kun aloitin nää opintojutut, -
halusin kokeilla, mitä kuulin niitten puhuvan.
Virallisilla ohjeilla, joita olin saanut, paino ei voi pudota.
Vararehtori sanoi, että jos näitten mukaan teet, -
niin varmasti painos putoo.
Diabeteksen perusriskitekijä on ylipaino, -
koska se on aineenvaihduntasairaus.
Se on hengellinen kysymys kanssa.
Jos me ollaan Pyhän Hengen temppeli, -
niin se velvoittaa aika paljoon. - Hyviä huoneenhaltijoita tulisi olla.
Kyse on arvokohteesta. - Kyllä.
Siitä pitäisi huolehtia, mutta se usein on aika sivuraiteilla.
Päätin testata ja kokeilla kesällä käymäni johdantokurssin oppeja.
Mulla kesän aikana jo tippui 10 kiloa paino.
10 kiloa? - Joo. Se on koulukunnasta riippumatta kova tulos. - On.
Sitä nää viralliset tahotkaan, ei voi muuta sanoa kuin -
hyvä juttu, jatka samaan tyyliin.
Tämä siis toimii käytännössä. - Se on mielenkiintoinen juttu.
Ne on nähnyt sinussa, että jutut toimii.
Se herättää monissa uskovissakin kiinnostusta, -
että 'hei mä haluan sit sun harjoitusasiakkaaksi', -
kun he tajuaa, ettei se ole humpuukia.
En ole ravitsemusterapeutti, vaan ravintoterapeutti.
Tämä perustuu luontaislääketieteeseen, -
minkä monet leimaa humpuukiksi. Mutta se on ihan järeä opintojuttu.
Sillä on oikea koululääketieteen lääkäri opettamassa.
Ihan tiukkoja opintoja sinne pohjalle myös tähän.
On ollut ihan tosi mielenkiintoista. - Varmasti.
Ja koen omakseni. Ylipäänsä uskon, -
että meidän Jumala ja Luoja on niin viisaasti eri asiat luonut.
Se alkuperäinen on 'kedon ruohot olkoon ruokasi'.
Olen syönyt paljon kasvisjuttuja. Että luonnosta.
Mitä enemmän annetaan luonnolle ja luonnolliselle sijaa, -
niin sen paremmin kaikki toimii. - Näin varmaan on.
Tarja, voitko vielä rukoilla päätteeksi?
Kiitos Isä, Poika, Pyhä Henki. Sinä elävä ainoa todellinen Jumala.
Me ollaan kaikki Sinun tahdosta olemassa.
Sä olet meidät jo idussa nähnyt.
Olet meille elämän hengen lahjaksi antanut.
Ajatuksesi on hyvät ja runsaat meitä jokaista kohtaan.
Kiitos, että olet Jeesuksen ristin ja veren sovituksen kautta -
meidät lunastanut, pelastanut ja sovittanut.
Rukoilen ja siunaan, että me, jotka jo Sut tunnetaan, -
yhä enemmän saadaan juurtua siihen Sun sydämeen -
Sun armon, rakkauden, totuuden ja Sun Pyhän Hengen varustamana, -
yhä enemmän elää, liikkua ja olla Sun kirkkauden heijastumina, -
Sun valon kantajina ja rakkaina lapsina -
sitä kutsua ja täyteyttä enemmän kohti kulkien.
Jos joku, joka ei Sua tunne, kuuntelee näitä sanoja, -
niin saisi Sut oppia tuntemaan elävänä Vapahtajana, -
että voi olla elämän päiviä, täydemmän elämän päiviä -
kanssasi eessäpäin niin kuin olet luvannut.
Elämä, toivo ja tulevaisuus on Sinussa.
Kiitos, että vaikutat tahtomista ja tekemistä, -
että hyvä tahtosi saisi kaikessa tapahtua, -
Sun tuntemisen tuoksu levitä, Sun valtakunta tulla ja ilmestyä -
meidän kautta vajavaisesti, mutta kuitenkin enenevästi.
Kiitos Isä, Poika ja Pyhä Henki. Aamen. - Aamen.
Tarja. Kiitos, että tulit vieraaksemme -
ja jaoit tärkeitä asioita sydämeltäsi. Kiitos.
Ja siunaus nyt olevaan ja jatkossa tulevaan sulle ja sun perheelle.
Kiitos paljon. Samoin.
Ja kiitos myös sinulle seurassamme olosta.
Jumala ajattelee, että sinä olet Hänen silmäterä.
Ole siunattu. Nähdään.
Tekstitys: Ilpo Törnqvist